CELEX: 62013TN0642
Language: el
Date: 2013-12-02 00:00:00
Title: Υπόθεση T-642/13: Προσφυγή της 2ας Δεκεμβρίου 2013 — Wolverine International κατά ΓΕΕΑ — BH Stores (cushe)

22.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 85/20
            
         Προσφυγή της 2ας Δεκεμβρίου 2013 — Wolverine International κατά ΓΕΕΑ — BH Stores (cushe)
   (Υπόθεση T-642/13)
   2014/C 85/34
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Wolverine International, LP (Grand Cayman, Νήσοι Cayman) (εκπρόσωποι: M. Plesser και R. Heine, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: BH Stores BV (Κουρασάο, Ολλανδικές Αντίλλες)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 30ής Σεπτεμβρίου 2013 στην υπόθεση R 1269/2012-4·
            
         
               —
            
            
               να απορρίψει την αίτηση για την κήρυξη ακυρότητας·
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το εικονιστικό σήμα που περιέχει το λεκτικό στοιχείο «cushe» για προϊόντα της κλάσεως 25 — Επέκταση της προστασίας στην Ευρωπαϊκή Ένωση της διεθνούς καταχωρίσεως αριθ. 859 087
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Η αντίδικος ενώπιον του τμήματος προσφυγών
   
      Αιτιολογία της αιτήσεως κηρύξεως της ακυρότητας: Κίνδυνος συγχύσεως βάσει του άρθρου 53, παράγραφος 1, στοιχείο α' σε συνδυασμό με το άρθρο 8, παράγραφος 1, στοιχείο β', του κανονισμού για το κοινοτικό σήμα
   
      Απόφαση του τμήματος ακυρώσεως: Απέρριψε την αίτηση για την κήρυξη ακυρότητας
   
      Απόφαση του τμήματος προσφυγών: Ακύρωσε την προσβαλλόμενη απόφαση και κήρυξε άκυρη την επέκταση της προστασίας στην Ευρωπαϊκή Ένωση της προσβαλλόμενης διεθνούς καταχωρίσεως
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', και του άρθρου 57, παράγραφοι 2 και 3, του κανονισμού για το κοινοτικό σήμα